Diari Oficial de la Generalitat Valenciana


Sumari del DOGV 1648, del 23-10-1991 (1991/822968)

DECRET 186/1991, de 15 d'octubre, del Consell de la Generalitat Valenciana, pel qual es crea el Registre Especial d'Arrendaments Rústics de la Comunitat Valenciana.
--------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1991/10/15/186/dof/vci/html**

### Dades del document

Número de DOGV
:   1648

Data del DOGV
:   23-10-1991

Secció del DOGV
:   DISPOSICIONS GENERALS

Número del document
:   1991/822968


Data del document
:   15-10-1991

Organisme emissor
:   Conselleria d'Agricultura, Ramaderia i Pesca

Tipus de document
:   Decret

Anàlisi jurídica

Decret 186/1991, de 15 d'octubre, del Consell de la Generalitat Valenciana, pel qual es crea el Registre Especial d'Arrendaments Rústics a la Comunitat Valenciana.  
El Reial Decret 2235/1985, de 9 d'octubre, que desenvolupa l'article 24 de la Llei 83/1980, de 31 de desembre, d'arrendaments rústics, preveu la creació en cada comunitat autònoma d'un Registre Especial d'Arrendaments Rústics.  
Aquest registre tindrà el caràcter de públic i gratuït, i la inscripció serà voluntària. No obstant això, l'administració podrà exigir com a requisit previ per a la concessió d'ajudes o d'altres mesures de foment, que els contractes d'arrendaments rústics s'hi troben registrats.  
El Reial Decret esmentat estableix, a més a més, un arxiu central dependent del Ministeri d'Agricultura, Pesca i Alimentació, amb fins informatius, coordinadors i estadístics, que acumula les dades dels registres de les comunitats autònomes.  
Per tot açò, a proposta del Conseller d'Agricultura i Pesca, amb la deliberació prèvia del Govern Valencià en la reunió del dia 15 d'octubre de 1991,  
DECRETE:  
Article primer   
Es crea el Registre Especial d'Arrendaments Rústics de la Comunitat Valenciana, on podran inscriure's els contractes d'arrendament de finques rústiques que radiquen al territori d'aquesta comunitat i que es troben subjectes a les disposicions de la Llei 83/1980, de 31 de desembre, d'arrendaments rústics.  
El registre s'adscriu a la Direcció General de Desenvolupament Agrari de la Conselleria d'Agricultura i Pesca.  
Article segon  
El procediment i els efectes de la inscripció seran els establerts en el Reial Decret 2235/1985, de 9 d'octubre.  
La inscripció dels contractes es practicarà gratuïtament, amb caràcter voluntari, a petició de qualsevol de les parts.  
La resolució de les sol·licituds d'inscripció correspondrà al Director General de Desenvolupament Agrari, que expedirà la certificació corresponent. Contra aquesta resolució hom podrà interposar recurs d'alçada, en el termini de quinze dies, davant el Conseller d'Agricultura i Pesca.  
Article tercer  
La Conselleria d'Agricultura i Pesca podrà condicionar la concessió d'auxilis econòmics i tècnics o de qualsevol altre tipus d'ajuda a la inscripció prèvia en aquest Registre Especial d'Arrendaments Rústics.  
DISPOSICIONS FINALS  
Primera  
Es faculta el Conseller d'Agricultura i Pesca perquè dicte les disposicions necessàries per al desenvolupament i l?execució d'aquest decret.  
Segona  
Aquest decret entrarà en vigor l?endemà de la publicació en el Diari Oficial de la Generalitat Valenciana.  
València, 15 d'octubre de 1991.  
El President de la Generalitat Valenciana,   
JOAN LERMA I BLASCO  
El Conseller d'Agricultura i Pesca,   
LUIS FONT DE MORA MONTESINOS


Còpia Permalink ELI